**SREDIŠNJI DRŽAVNI URED ZA SREDIŠNJU JAVNU NABAVU**

**Zagreb, Ivana Lučića 8**

**BILJEŠKE ZA RAZDOBLJE 01.01. – 31.12.2024.**

Djelokrug rada Središnjeg državnog ureda za središnju javnu nabavu (u daljnjem tekstu Ureda) određen je odredbama Zakona o ustrojstvu i djelokrugu tijela državne uprave (Narodne novine 85/20, 21/23 i 57/24). U tablici niže daje se pregled gore spomenutog.

Tablica broj 1 – Prikaz Ureda prema organizacijskoj klasifikaciji

|  |  |
| --- | --- |
| **Naziv proračunskog korisnika** | **SREDIŠNJI DRŽAVNI URED ZA SREDIŠNJU JAVNU NABAVU** |
| **Adresa** | **Ivana Lučića 8, 10 000 Zagreb** |
| **Šifra grada/općine** | **133** |
| **Broj RKP-a** | **47334** |
| **Matični broj/OIB** | **02840731 / 17683204722** |
| **Razdjel** | **028** |
| **Glava** | **02805** |
| **Šifra djelatnosti prema NKD-u** | **8411** |
| **Oznaka razdoblja za kojega se sastavlja financijski izvještaj** | **01.01.-31.12.2024.** |
| **Razina** | **11,12** |

Na dan 01.01.2024. u Uredu je bilo zaposlen 1 dužnosnik, 26 službenika i namještenika, a na dan 31.12.2024. u Uredu je bio zaposlen 1 dužnosnik i 28 službenika i namještenika. Zakonski predstavnik Ureda je državni tajnik središnjeg državnog ureda Ivan Bubić.

1. **Bilješke uz Izvještaj o prihodima i rashodima, primicima i izdacima (PR-RAS)**
2. **PRIHODI**

U razdoblju od 01.01.-31.12.2024. godine ostvareni su ukupni prihodi u iznosu od 1.150.481,05 eura, što je za 178.285,17 eura više u odnosu na 2024. godinu. Tekuća pomoć od institucija i tijela EU u iznosu od 1.400,00 eura uplaćena je za provedeni studijski posjet Središnjeg ureda za javnu nabavu iz Rumunjske u našem Uredu u okviru projekta PACE – Public Administration Cooperation Exchange, under the 2023 Tehnical Support Instrument (TSI) – dio: TAIEX TSI PACE Study visit on Centralized Public Procurement 85948. U tablici broj 1 daju se podaci o ostvarenim prihodima.

Tablica broj 1: Ostvareni prihodi u eurima

|  |  |  |  |  |
| --- | --- | --- | --- | --- |
| **Redni broj** | **Prihodi** | **Ostvareno na 31.12.2023.** | **Ostvareno na 31.12.2024.** | **Indeks** |
| 1 | 2 | 3 | 4 | 5 (4/3) |
| **1.** | **PRIHODI POSLOVANJA**  **(razred 6)** | **972.195,88** | **1.150.481,05** | **118,3** |
| 1.1. | Prihodi iz nadležnog proračuna i od HZZO-a na temelju ugovornih obveza  (skupina 67) | 972.195,88 | 1.049.081,05 | 118,2 |
| 1.2 | Tekuće pomoći od institucija i tijela EU (6323) |  | 1.400,00 |  |
|  | **UKUPNO PRIHODI** | **972.195,88** | **1.150.481,05** | **118,3** |

**PRIHODI:**

6711 Prihodi iz nadl. pror. za financ. rashoda poslovanja 1.112.656,13 eur

6712 Prihodi iz nadl. pror. za fin.rashoda za nabavu nef. imovine 36.424,92 eur

6323 Tekuće pomoći od institucija i tijela EU 1.400,00 eur

**UKUPNI PRIHODI**:  **1.150.481,05 eur**

1. **RASHODI**

Ukupni rashodi u razdoblju 01.01.-31.12.2024. godine ostvareni su u iznosu od 1.151.077,90 eura, što je za 178.565,47 eura više u odnosu na prethodnu godinu. U tablici broj 2 daju se podaci o ostvarenim rashodima.

Tablica broj 2: Ostvareni rashodi u eurima

|  |  |  |  |  |
| --- | --- | --- | --- | --- |
| **Redni broj** | **Rashodi** | **Ostvareno na 31.12.2023.** | **Ostvareno na 31.12.2024.** | **Indeks** |
| 1 | 2 | 3 | 4 | 5 (4/3) |
| **1.** | **RASHODI POSLOVANJA**  **(razred 3)** | **956.601,02** | **1.113.483,81** | **106,4** |
| 1.1. | Rashodi za zaposlene  (skupina 31) | 829.512,79 | 1.011.538,63 | 121,9 |
| 1.2. | Materijalni rashodi  (skupina 32) | 127.088,23 | 101.945,18 | 80,2 |
| **2** | **RASHODI ZA NABAVU NEFINANCIJSKE IMOVINE**  **(razred 4)** | **15.911,41** | **37.594,09** | **236,3** |
| 2.1 | Rashodi za nabavu neproizvedene dugotrajne imovine  (skupina 41) | 13.845,00 | 0,00 | - |
| 2.2. | Rashodi za nabavu proizvedene dugotrajne imovine  (skupina 42) | 2.066,41 | 37.594,09 | 1819,3 |
|  | **UKUPNO RASHODI** | **972.512,43** | **1.151.077,90** | **118,4** |

**RASHODI:**

31 Rashodi za zaposlene 1.011.538,63 eur

32 Materijalni rashodi 101.945,18 eur

42 Rashodi za nabav. proizv. dug. imovine 37.594,09 eur

**UKUPNI RASHODI:**   **1.151.077,90 eur**

**31 Rashodi za zaposlene** – povećanjem osnovice u odnosu na prethodno razdoblje i koeficijenata za obračun plaće u ožujku 2024. godine povećani su i rashodi za plaće državnih službenika i namještenika, kao i povećanjem osnovice za obračun plaće državnih dužnosnika. Ostali rashodi za zaposlene povećani su zbog isplate uskrsnice.

**32 Materijalni rashodi** – su ukupno u odnosu na razdoblje prethodne godine smanjeni. Smanjeni su na stavkama 3211 službena putovanja jer je prema dinamici redovnog poslovanja bilo manje službenih putovanja kao i na stavci 3232 tekuće i investicijsko održavanje jer je prošle godine u ovom razdoblju izvršena usluga ličenja i uređenja poslovnih prostorija, a ove godine je samo obnovljen parket u jednoj uredskoj prostoriji, te na stavci 3295 pristojbe i naknade jer nije bilo troškova žalbenih postupaka. Smanjeni su i troškovi na stavci 3223 energija, tj. električne energije zbog subvencije cijena energenata. Smanjeni su troškovi na stavci 3238 računalnih usluga jer je migracija informatičkog sustava na Centar dijeljenih usluga odrađena u izvještajnom razdoblju prethodne godine.

Manje povećanje rashoda u odnosu na razdoblje prethodne godine je na stavkama: 3231 usluge telefona, pošte i prijevoza odnosi se na rast cijena usluge interneta i poštarine, na stavci 3233 usluge promidžbe i informiranja zbog objava natječaja za zaposlenje te većeg broja objava oglasa u EOJN-u, 3234 komunalne usluge jer smo u studenom dobili rješenje za plaćanje komunalne naknade i naknade za uređenje voda od ožujka do prosinca 2024. godine, 3236 zdravstvene i veterinarske usluge zbog provedenih sistematskih pregleda službenika iznad 50 godina, 3237 intelektualne usluge savjetovanja za potrebe pripreme postupka u javnoj nabavi specifične kategorije autoosiguranja i autokaska, te na stavci 3239 ostale usluge zbog povećanja troškova usluga čišćenja i zaštitarskih usluga.

**42 Rashodi za nabavu proizvedene dugotrajne imovine** zamijenjena su dotrajala računala (19 kom), prijenosna računala (5kom) i monitori (5), zbog kvara na aparatu za evidenciju radnog vremena, UPS-a , printera i klime kupljeni su novi uređaji. Zamijenjeno je četiri mobitela. Zbog dotrajalosti i pukunuća na uredskim stolicama nabavljeno je 10 novih uredskih stolica. Za dvoranu za sastanke je kupljen prezentacijski ekran iz preostalih sredstava projekta PACE – Public Administration Cooperation Exchange.

1. **REZULTAT POSLOVANJA**

Ukupni prihodi i primici 1.150.481,05 eur

Ukupni rashodi i izdaci - 1.151.077,90 eur

Manjak prihoda za pokriće rashoda = 596,85 eur

Manjak prihoda i primitaka – preneseni = 3.518,21 eur

Manjak prihoda i primitaka za pokriće u sljedećem razdoblju = 4.115,06 eur

Manjak prihoda i primitaka u 2024. u iznosu od 596,85 eura i manjak prihoda i primitaka – preneseni u iznosu od 3518,21 eura, ukupno daje iznos od 4.115,06 eura nedospjelih obveza prema dobavljačima na dan 31.12.2024., a koji će biti plaćeni i iskazani kao prihodi u 2025. godini., sve na aktivnosti A857001 Administracija i upravljanje, izvor 11.

Temeljem članka 4. Pravilnika o proračunskom računovodstvu i računskom planu („Narodne novine“, broj 158/23 i 154/24.) primjenjena su temeljna načela iskazivanja imovine, obveza, vlastitih izvora, prihoda i rashoda, primitaka i izdataka.

1. **Bilješke uz Izvještaj bilanca (BIL)**

U tablici broj 3 niže daje se pregled vrijednosti imovine, obaveza i vlastitih izvora od 01.01.-31.12.2024. godine

Tablica broj 3: Vrijednost imovine, obaveza i vlastitih izvora početkom i krajem 2024. godine

|  |  |  |  |
| --- | --- | --- | --- |
| **OPIS** | **01.01.2024.** | **31.12.2024.** | **Indeks 3/2** |
| **2** | **3** | **4** |
| **NEFINANCIJSKA IMOVINA** | **51.450,42** | **70.924,93** | **137,9** |
| Nematerijalna imovina | 13.845,00 | 13.845,00 | 100,00 |
| Postrojenja i oprema | 36.340,22 | 56.930,62 | 156,7 |
| Ulaganja u računalne programe | 223,97 | 149,31 | 66,7 |
| Prijevozna sredstva u cestovnom prometu | 1.041,23 | 0,00 | 0,0 |
| **FINANCIJSKA IMOVINA** | **79.752,96** | **93.703,50** | **117,5** |
| Depoziti, jamčevni polozi i potraživanja od zaposlenih, te za više plaćene poreze i ostalo | 2.989,75 | 265,40 | 8,9 |
| Potraživanje za sredstva uplaćena u pror. |  | 150,00 |  |
| Rashodi budućih razdoblja | 76.763,21 | 93.288,10 | 121,5 |
| **UKUPNA IMOVINA** | **131.203,38** | **164.628,43** | **125,5** |
| **Obveze** | **83.271,17** | **97.818,56** | **117,5** |
| Obveze za rashode poslovanja | 83.200,10 | 97.818,56 | 117,6 |
| Obveze za nabavu nefinancijske imovine | 71,07 | 0,00 | - |
| **Vlastiti izvori** | **47.932,21** | **66.809,87** | **139,4** |
| **UKUPNE OBVEZE I VLASTITI IZVORI** | **131.203,38** | **164.628,43** | **125,5** |
| **Izvanbilančni zapisi** | **31.607.326,69** | **34.323.586,64** | **108,6** |

Sva imovina evidentirana je u knjizi imovine i usklađena između stvarnog i knjigovodstvenog stanja.

Nabava imovine u 2024. godini je 37.594,09 eura, a godišnja amortizacija je 17.760,37 eura, rashodovana je imovina smanjenjem vrijednosti preko 91511 u iznosu od 344,41 eura, te isknjižen ostatak vrijednosti mobitela 14,80 eura pa je vrijednost imovine 70.924,93 eura.

Rashodovana osnovna sredstva od 2019-2022. godine predana su na uništenje u e-otpad dana 11.01.2024. godine kada su se stekli uvjeti kilaže za besplatan odvoz. Time je isknjiženo 20.650,99 eura osnovnih sredstava i sitan inventar u iznosu od 87,98 eura.

Rashodovana osnovna sredstva iz 2023. godine predana su na uništenje u glomazni otpad dana 04.04.2024.(ormari, stolice, ladičari) u iznosu od 3.103,79 eura, te sitnog inventara u iznosu od 178,17 eura. Na uništenje u e-otpad predana su dana 12.04.2024. godine osnovna sredstva, te isknjiženo 41.750,00 eura (4 servera, informatička oprema) i 89,26 eura sitnog inventara. Isknjižene su i istekle licence u iznosu od 11.535,01 eura i programsko rješenje u iznosu od 7.797,46 eura.

U kolovozu 2024. godine, temeljem izjave službenika o gubitku mobitela, donesena je odluka o nadoknadi izgubljene dugotrajne nefinancijske imovine, te je iznos uplaćen u Državni proračun. Mobitel je isknjižen.

**129** ostala potraživanja u iznosu od 265,40 eura odnosi se na potraživanje na teret HZZO-a. Potraživanja su usklađena s HZZO-njem, i zatvorena u svibnju, lipnju, studenom i prosincu 2024. putem dopisa Ministarstva financija.

**167** potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza u iznosu od 150,00 eura odnosi se na potraživanje za uplaćeno jamstvo za otklanjanje nedotataka koji se planira vratiti u listopadu 2027. godine.

**193** kontinuirani rashodi budućih razdoblja – odnosi se na trošak plaće za prosinac 2024. godine u iznosu od 93.288,10 eura.

**991/996** izvanbilančni zapisi u ukupnom iznosu od 34.323.586,64 eura sastoji se od zadužnica za ozbiljnost ponude u iznosu od 1.817.252,64 eura, zadužnica za izvršenje ugovora i okvirnih sporazuma u iznosu od 32.502.255,82 eura i tuđe imovine dobivene na korištenju u iznosu od 4.078,18 eura. Ured nema potencijalnih obveza po osnovi sudskog sporova na dan 31.12.2024. godine.

1. **Bilješke uz Izvještaj o rashodima prema funkcijskoj klasifikaciji (RAS-funkcijski)**

Rashodi iskazani u obrascu RAS-funkcijski te u obrascu PR-RAS su jednaki te iznose 1.151.077,90 eura, odnose se na ostale opće usluge koje se financiraju iz aktivnosti A857001, K857002.

1. **Bilješke uz Izvještaj o promjenama u vrijednosti i obujmu imovina i obveza (P-VRIO)**

Proveden je rashod dugotrajne nefinancijske imovine (uredskog namještaja) kroz smanjenje vrijednosti u iznosu od 344,41 euro jer nije više za upotrebu.

1. **Bilješke uz Izvještaj o obvezama**

Stanje nedospjelih obveza na kraju izvještajnog razdoblja u iznosu od 97.818,56 eura odnosi se na:

1. obveze za zaposlene u iznosu od 92.148,85 eura odnosi se na plaću za prosinac 2024.
2. obveze za materijalne rashode u iznosu od 5.331,36 eura

239 ostale tekuće obveze u iznosu od 338,35 eura odnosi se na stavku 239583 za

bolovanja na teret HZZO-a u iznosu od 188,35 i stavli 23953 obveza za povrat

jamčevine u iznosu od 150,00 eura uplaćene u proračun 01. listopada 2024. godine.

Zagreb, 30.01.2024.

**DRŽAVNI TAJNIK SREDIŠNJEG**

**DRŽAVNOG UREDA**

**Ivan Bubić**